પોરબંદર ડિઝાસ્ટર મેનેજમેન્ટ તથા મામલતદાર દ્વારા રાણાવાવ અને કુતિયાણાના પ્રાંત અધિકારી, મામલતદાર તેમજ તાલુકા વિકાસ અધિકારી વગેરેને ફોદાળા ડેમ વિશે સુચના આપતા જણાવ્યું છે કે પોરબંદર જીલ્લાના રાણાવાવ તાલુકાના બિલેશ્વર ગામ પાસે આવેલ ફોદાળા ડેમ સાઈટના મેસેજ મુજબ ડેમના ઉપરવાસમાં વરસાદ ચાલુ હોવાથી ડેમમાં પાણીની આવક વધતા ડેમનું હાલનું લેવલ ૯૨.૦૨ મીટર છે જે કુલ સંગ્રહ શિક્તના ૮૦ ટકા સુધી ભરાયેલ હોય તથા હાલમાં પાણીની આવક ૧૪૮૧.૩૪ ક્યુસેક હોય, આથી આ વિસ્તારના હેઠવાસના ગામો રાણાવાવ તાલુકાના બીલેશ્વર, હનુમાનગઢ, આશીયાપટ, કાઢીયાનેશ, સાજણાવાળા નેશ, ખીરસરા, વાડોત્રા, કંડોરણા, ખીજદડ, ઠોયાણા, ભોડદર, મહીરા, નેરાણા, જાંબુ, કેરાળા, પાદરડી અને બાપોદર ગામ લોકોએ નદીના પટમાં અવરજવર નહી કરવા અને માલ-ઢોર, વાહનોને નદીના પ્રવાહમાંથી, પટમાંથી પસાર નહી કરવા તથા જોખમી પ્રયાસ નહી કરવા સલાહ આપવા અને સાવચેત રહેવા તથા સબંધીત ગામોના તલાટી મંત્રીઓને પોતાના હેડ ક્વાટર્રમાં હાજર રહેવા તથા ગામલોકોને સાવચેત રહેવાની જરુરી સુચના આપ્યા બદલના રોજકામો તેમની શાખાને મોકલી આપવા જણાવાયું છે.